14.10.91 Επίσημη Εφημερίδα των Ευρωπαϊκών Κοινοτήτων Αριθ. C 269/23 
Γνωμοδότηση για την πρόταση κανονισμού (ΕΟΚ) του Συμβουλίου για την κατάργηση του κανονισμού 
(ΕΟΚ) αριθ. 3690/86 σχετικά με την κατάργηση στο πλαίσιο της σύμβασης TIR των τελωνειακών 
διατυπώσεων εξόδου από ένα κράτος μέλος κατά τη διέλευση συνόρου κοινού σε δύο κράτη μέλη και 
του κανονισμού (ΕΟΚ) αριθ. 4283/88, για την κατάργηση ορισμένων διατυπώσεων εξόδου κατά 
τη διέλευση των εσωτερικών συνόρων της Κοινότητας — θέσπιση κοινών συνοριακών σταθμών 
διέλευσης (!) 
(91/C 269/07) 
Στις 31 Μαΐου 1991 και σύμφωνα με το άρθρο 100 Α της Συνθήκης για την ίδρυση της ΕΟΚ, το 
Συμβούλιο αποφάσισε να ζητήσει από την Οικονομική και Κοινωνική Επιτροπή να γνωμοδοτήσει για 
την παραπάνω πρόταση. 
Το τμήμα βιομηχανίας, εμπορίου, βιοτεχνίας και υπηρεσιών στο οποίο ανατέθηκε η προετοιμασία των 
σχετικών εργασιών της ΟΚΕ υιοθέτησε τη γνωμοδότηση του στις 5 Ιουνίου 1991 με βάση την εισήγηση 
του κ. R. Muller. 
Στη 288η σύνοδο ολομέλειας της (συνεδρίαση της 3ης Ιουλίου 1991), η Οικονομική και Κοινωνική 
Επιτροπή υιοθέτησε ομόφωνα την ακόλουθη γνωμοδότηση. 
1. Εισαγωγή 
1.1. Οι υπό κατάργηση κανονισμοί απλοποίησαν τις διατυ­
πώσεις κατά τη διάβαση των εσωτερικών συνόρων κατά την 
εφαρμογή των καθεστώτων του δελτίου διεθνών οδικών μετα­
φορών εμπορευμάτων (TIR-Transport international de 
marchandises par route), ΑΤΑ, του κοινοτικού δελτίου κυκλο­
φορίας και του εντύπου NATO αριθ. 302 ώστε το τελωνείο 
εισόδου να εκπληρώνει ταυτόχρονα και καθήκοντα τελωνείου 
εξόδου. Συνεπώς απαιτείται κάθε φορά μόνο μια διεκπεραί­
ωση των τελωνειακών διατυπώσεων. 
2. Την 1η Ιουλίου 1990 το Συμβούλιο κατήργησε με τον 
κανονισμό (ΕΟΚ) αριθ. 474/90 (2) την υποχρέωση για προσκό­
μιση του δελτίου κοινοτικής διαμετακόμισης (ενιαίου διοικη­
τικού εγγράφου) κατά τη διάβαση των εσωτερικών συνόρων. 
Κατά συνέπεια έπρεπε να καταργηθεί και όσον αφορά τις 
ανωτέρω προαναφερόμενες διαδικασίες η διεκπεραίωση των 
διατυπώσεων στα εσωτερικά σύνορα για την υλοποίηση της εσωτερικής αγοράς. Ο κανονισμός (ΕΟΚ) αριθ. 719/91 του 
Συμβουλίου (3) καθόρισε τις προϋποθέσεις και έθεσε τις 
βάσεις ώστε το έδαφος της Κοινότητας να θεωρείται ως ενιαίο 
έδαφος για τη χρησιμοποίηση των δελτίων TIR και ΑΤΑ ως 
δελτίων διαμετακόμισης. Οι κανονισμοί (ΕΟΚ) αριθ. 3690/ 
86 (4) και 4283/88 (5) του Συμβουλίου κατέστησαν ως εκ τούτου 
περιττοί. Για το λόγο αυτό το σχέδιο του παρόντος κανονι­
σμού προβλέπει την κατάργηση τους. Συγχρόνως κρίνεται 
αναγκαία η επέκταση της περιεχόμενης στον κανονισμό 
(ΕΟΚ) αριθ. 719/91 διάταξης στις πράξεις που καλύπτονται 
από το έντυπο NATO αριθ. 302. Οι προβλεπόμενες στον 
κανονισμό (ΕΟΚ) αριθ. 4283/88 απλουστεύσεις αναφορικά με 
το κοινοτικό δελτίο κυκλοφορίας πρέπει, ωστόσο, να διατη­
ρηθούν μέχρι την πλήρη κατάργηση του. 
3. Ο προβλεπόμενος κανονισμός είναι απόρροια των μέχρι 
τούδε ληφθεισών αποφάσεων και υποστηρίζεται ανεπιφύλα­
κτα. 
(') ΕΕ αριθ. C 143 της 1.6. 1991, σ. 11. 
(2) ΕΕ αριθ. L 51 της 27. 2. 1990. σ. 1. (3) ΕΕ αριθ. L 78 της 26. 3. 1991, σ. 6. 
(4) ΕΕ αριθ. L 341 της 4. 12. 1986, σ. 1. 
(5) ΕΕ αριθ. L 382 της 31. 12. 1988, σ. 1 
Βρυξέλλες, 3 Ιουλίου 1991. 
Ο Πρόεδρος της 
Οικονομικής και Κοινωνικής Επιτροπής 
Francois STAEDELIN